《谢客二首 其一》
宋代·王令

扰扰车马客，各以势利奔。自问闾巷人，何为亦纷纷。

与客成往闾，勉就俗所敦。礼不经圣人，颇厌后世烦。

欲问无所得，归视纸上文。非以孔子心，尚拜阳货豚。

乃知偪仄间，心迹久已分。去矣可奈何，更问来者门。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。